# Viri sličic

Okno brskalnika običajno prikaže sličice slik in filmov v izbrani mapi. Prikazati je mogoče tudi splošne ikone za druge datoteke (na primer zvočne datoteke).

Vrste datotek za prikaz v pogledu brskalnika lahko izberete s pogovornim oknom PogledFilter. Privzeto so prikazane vse večpredstavnostne datoteke (slike, filmi, zvok), vendar je to mogoče spremeniti v bolj ali manj omejen prikaz.

Sličice je mogoče ustvariti na več različnih načinov. gThumb bo najprej preveril, če sličice obstajajo v sistemskem predpomnilniku.

V primeru, da sličic v predpomnilniku ni mogoče najti in slikovne datoteke vsebujejo vstavljene sličice (slike jpeg ustvarjene na digitalnih fotoaparatih jih običajno imajo), jih bo gThumb poskusil uporabiti. gThumb bo potrdil, da je razmerje velikosti sličic podobno glavni sliki in prezrl sličice, ki ne ustrezajo glavni sliki.

Če tudi to ne deluje, bo gThumb poskusil naložiti celotno datoteko in ustvariti pomanjšano sličico.

Na koncu bo gThumb uporabil katerekoli sistemsko določene skripte za ustvarjanje sličic posebnih vrst datotek. Na primer, nekateri sistemi morda uporabljajo mplayer ali totem ali druge pregledovalnike filmov za ustvarjanje sličic filmov.

gThumb bo sličice shranil v sistemski predpomnilnik za souporabo z drugimi programi. Privzeto sistemi Gnome izbrišejo predpomnjene sličice, ko so starejše od 180 dni ali ko predpomnilnik sličic preseže 512 MB. Tehnični uporabniki lahko te nastavitve raziščejo z gconf-editor. Oglejte si predvsem ključa /desktop/gnome/thumbnail_cache/maximum_age in /desktop/gnome/thumbnail_cache/maximum_size. Določeni programi (kot na primer F-Spot) lahko samodejno močno povečajo te nastavitve.